Bon diaaaaa, som na M.Magdalena de reli, com estau? Nins i nines em podrieu escriure, no? Tinc moltes ganes de saber de vosaltres.

 Aquí us deixo unes feinetes: la biografia de Sant Jordi, la llegenda i unes activitats. Dia 23 D'ABRIL és Sant Jordi, aquest dia es regalen roses i llibres ( o el vostre dibuix). Aquestes feinetes són pels alumnes matriculats a reli.

                                                                                                Una forta abraçada.

SANT JORDI 23 D’ABRIL

Segons la tradició popular, Sant Jordi era un militar romà nascut al segle III a la Capadòcia (Turquia). El sant, que estava sota les ordres de l'emperador Dioclecià, es va negar a perseguir als cristians i per aquesta raó va ser martiritzat. Molt aviat es va començar a venerar a la part oriental de l'Imperi Romà i de seguida aparegueren històries fantàstiques lligades a la seva figura.

LA LLEGENDA

La versió de la llegenda més popular a Catalunya explica que a Montblanc (Conca de Barberà) hi havia un drac terrible amb llargues ungles i alè de foc. Aquest drac feia fugir al poble, matava la gent amb el seu alè i s'empassava les persones vives. Els ciutadans, sense cap solució, van decidir donar-li dos ovelles cada dia per apaivagar la seva fam. Quan s'acabaren els bens, li donaren vaques, bous i tots els animals que tenien, fins que es quedaren sense.

El rei va convocar una reunió, on van decidir que farien un sorteig li donarien al drac una persona cada dia, perquè se la menges.

Un desafortunat dia, li va tocar a la filla del rei, i ell tot plorós va dir:

-Perdoneu a la meva filla i, a canvi, us donaré tot el meu or, el meu argent i la meitat del meu regne, però us ho demano per favor , deixeu la meva filla.

El poble li va negar, i el rei va demanar vuit dies per plorar la seva filla.

Arribat el dia, el rei la va vestir i la va deixar davant de la cova, a prop del drac.

Però de sobte, quan el drac ja obria la seva gran boca per menjar-se d'una queixalada a la princesa, va aparèixer, cavalcant sobre un cavall blanc i amb la seva llança i el seu escut daurat el cavaller Sant Jordi, per salvar a la princesa de les urpes de aquell enorme drac.

Aquell cavaller va alçar la seva llarga llança i d'un cop, el drac va caure desplomat a terra, amb la llança clavada al mig del cor.

De la sang del drac va sortir un roser, amb unes roses que brillaven. El cavaller Sant Jordi va agafar una, la més bonica de totes, va anar a la princesa i li va donar en senyal d'amor i amistat.

El rei li va demanar que es casés amb la seva filla i que li donaria tot el seu or i la meitat del seu regnat. Però el cavaller va marxar sobre el seu cavall blanc sense dir res. Des d'aquell dia la gent del poble va viure tranquil·la.

És per això que en el dia de Sant Jordi els homes regalen una flor a la persona que més volen, i les dones un llibre.

<https://clic.xtec.cat/projects/stjordi/jclic.js/index.html>

Acivitats: Realitzar un còmic a partir de la LLegenda de Sant Jordi. Dibuixar o fer una manualitat d’una rosa i un llibre per regalar ( dia 23 d’abril és Sant Jordi)

Pregunta: Qui recorda què és una llegenda?